Publication: Magyar Közlöny
Issue: MK-2007-108 (Year: 2007, Number: 108)
Era: 2004-2010
Section: pontjaiban, valamint a végrehajtására kiadott 71/2006. (IV. 3.) Korm. rendeletben
Paragraph Index: 550

147. A HM SZMSZ V. fejezet /A HONVÉDELMI MINISZTÉRIUM MŰKÖDÉSÉNEK SZABÁLYAI/ „2. MINISZTÉRIUMI MUNKATERVEZÉSEK, ELLENŐRZÉSEK” címsor 2.2. pont /Ellenőrzés/ 2.2.1. alpontjának /Az ellenőrzés rendszere/ ötödik bekezdése helyébe az alábbi bekezdés lép: „A honvédelmi miniszter hatáskörében elrendelt komplex ellenőrzések, témavizsgálatok és célellenőrzések megszervezését, előkészítését és a végrehajtás koordinálását a HM Központi Ellenőrzési és Hatósági Hivatal végzi az ellenőrzés végrehajtására kijelölt szakmai szervezetek vezetőinek közreműködésével. Az ellenőrzést követően összeállítja az ellenőrzés tapasztalatait összegző okmányt (jegyzőkönyvet) és azt az államtitkár útján – a katonai szervezetek vonatkozásában a Honvéd Vezérkar főnökének záradékával ellátva, annak előzetes egyetértésével – terjeszti elő a honvédelmi miniszterhez jóváhagyásra. A jóváhagyást követően a jegyzőkönyv megküldésre kerül az ellenőrzött szervezet vezetőjének.”

Source: https://magyarkozlony.hu/hivatalos-lapok/da278145832bfad1741401b37001dde55f98110c/dokumentumok/2b025ef300a6c659e6aafd4084a275b8255f10ba/letoltes